Шафи Голдвасер

**Шафрира „Шафи“ Голдвасер** () — американско-израелски компјутерски научник и добитничка на Тјуринговата награда во 2012 година. Таа е професор по електротехника и компјутерски науки во МИТ, професор по математички науки на Институтот за наука Вајцман, Израел, соосновач и главен научник на Дуалити Технолоџис и директор на Институтот Симонс за теорија на компјутери на Беркли, Калифорнија.

## Животопис

Родена во Њујорк сити, Голдвасер добила диплома по математиката и науката на Универзитетот Карнеги Мелон (1979), магистратура (1981) и докторат (1984) по компјутерски науки на Универзитетот во Калифорнија, Беркли, под надзор на Мануел Блум, кој е добро познат по тоа што советувал некои од најистакнатите истражувачи во оваа област. Таа се приклучила на МИТ во 1983 година, а во 1997 година станала прв носител на професор. Таа станала професор на Институтот за наука Вајцман, истовремено додека била професор во МИТ, во 1993 година. Таа е член на групата теорија на пресметки, на лабораторијата за компјутерски науки и вештачка интелигенција на МИТ. Голдвасер заеднички со друго лице (ко-примателка) ја примила Тјуринговата награда, во 2012 година. На 1 Јануари 2018 година, Голдвасер станала директор на Институтот Симонс за теорија на компјутери на Универзитетот во Калифорнија, Беркли.

Од ноември 2016 година, Голдвасер е главен научник и соосновач на Дуалити Технолоџис, израелско-американска старт-ап компанија, која нуди безбедносна анализа на податоци, користејќи напредни криптографски техники. Таа, исто така, е научен советник за неколку нови старт-ап компании во областа на безбедноста, вклучувајќи го и QED-it, специјализирана за Zero Knowledge Blockchain и Algorand, Proof-of-stake Blockchain.

## Научна кариера

Истражувачки области на Голдвасер вклучуваат теорија за компјутерска комплексност, криптографија и теорија на компјутерски броеви. Таа е заеднички пронаоѓач на веројатносната енкрипција, која го поставила и постигнала златниот стандард за безбедност во енкрипцијата на податоци. Таа е заеднички пронаоѓач на докажувањето со нула-знаење, кое веројатносно и интерактивно ја демонстрира валидноста на тврдењето, без да пренесат дополнителни знаења, и се клучна алатка во дизајнирањето на криптографски протоколи. Нејзината работа во теоријата на комплексност ја вклучува класификацијата на проблемите со приближување, покажувајќи дека некои проблеми во НП остануваат тешки, дури и кога е потребно само приближно решение, и пионерски методи за делегирање на пресметки на недоверливи опслужувачи. Нејзината работа во теоријата на броеви, го вклучува пронајдокот со Џои Килиан, за докажувањето на примитивност со користење на елиптични кривини.

## Награди
Голдвасер ја добила Тјурингoвата награда во 2012 година, заедно со Силвио Микали, за нивната работа во областа на криптографијата. Голдвасер двапати ја освоила наградата Гедел за теоретска компјутерска наука: прво во 1993 година (за *"Комплексноста на знаењето на интерактивните системи за докажување"*), и повторно во 2001 година (за *"Интерактивни докази и цврстината на приближувањето на кликовите"*). Во другите награди спаѓаат наградата АЦМ Грејс Мареј Хупер (1996), за извонреден млад компјутерски професионалец на годината и РСА Наградата за Математика (1998), за извонредни математички придонеси во криптографијата. Во 2001 година била избрана во Американска Академија за Уметности и Науки, во 2004 година била избрана во Националната Академија на Науките, а во 2005 година во Националната Академија за Инженерство. Таа била избрана за ИАЦР Соработник во 2007 година. Голдвасер ја примила наградата Атена Предавач за 2008-2009 година на Асоцијацијата за Компјутерски Машини, Комитетот за Жени во Компјутерството. Таа е добитник на медалот Бенџамин Френклин во 2010 година на Институтот Френклин за Компјутери и Когнитивната Наука. Таа ја доби наградата ИЕЕЕ Емануел Р. Пиоре во 2011 година. Таа ја добила наградата Граница на Знаење во 2018 година, заедно со Микали, Ривест и Шамир. Таа била избрана за АЦМ Соработник во 2017 година. Во 2018 година, таа била наградена со почесна диплома од Алма Матер, Универзитет Карнеги Мелон.

## Наводи

Категорија:Родени во 1959 година
Категорија:Живи луѓе
Категорија:Криптографи
Категорија:Математичарки
Категорија:Израелски научници
Категорија:Израелски академици
Категорија:Израелски Евреи
Категорија:Американски инженери
Категорија:Американски математичари
Категорија:Американски научници
Категорија:Добитници на Тјуринговата награда
Категорија:Апсолвенти на Калифорнискиот универзитет (Беркли)
Категорија:Професори на Масачусетскиот технолошки институт
Категорија:Странски членови на Руската академија на науките
Категорија:Членови на Националната академија на науките на САД
Категорија:Членови на Американската академија на инженерството